b'\n_START_ARTICLE_\nMonin\xc3\xa4ytt\xc3\xb6\n_START_PARAGRAPH_\nMonin\xc3\xa4ytt\xc3\xb6 tarkoittaa useiden n\xc3\xa4ytt\xc3\xb6laitteiden, kuten tietokonen\xc3\xa4ytt\xc3\xb6jen, televisioiden ja projektoreiden, k\xc3\xa4ytt\xc3\xb6\xc3\xa4 kasvattamaan yhden tietokonej\xc3\xa4rjestelm\xc3\xa4n tietokoneohjelmien k\xc3\xa4yt\xc3\xb6ss\xc3\xa4 olevaa alaa. Tutkimustulokset osoittavat, ett\xc3\xa4 monin\xc3\xa4ytt\xc3\xb6 saattaa kasvattaa tuottavuutta 50-70% ty\xc3\xb6n tyypist\xc3\xa4 riippuen.\n_START_SECTION_\nEr\xc3\xa4s sovellus\n_START_PARAGRAPH_\nOn mahdollista yhdist\xc3\xa4\xc3\xa4 useita tietokoneita v\xc3\xa4litt\xc3\xa4m\xc3\xa4\xc3\xa4n yksi ruutu esim. verkkoyhteydell\xc3\xa4 suurelle, usean n\xc3\xa4yt\xc3\xb6n videosein\xc3\xa4lle.\n_START_SECTION_\nN\xc3\xa4ytt\xc3\xb6tilat\n_START_PARAGRAPH_\nUseiden n\xc3\xa4ytt\xc3\xb6jen yhdist\xc3\xa4minen USB-johdoilla on yksi tapa kasvattaa yhden tietokoneen n\xc3\xa4ytt\xc3\xb6jen m\xc3\xa4\xc3\xa4r\xc3\xa4\xc3\xa4. DisplayLink julkaisi useita USB:t\xc3\xa4 tukevia haaroittimia VGA:lle, DVI:lle, LVDS:lle ja muille liittimille vuodesta 2006 alkaen.\n_START_SECTION_\nToimistossa\n_START_PARAGRAPH_\nMonissa ammattikunnissa, kuten graafisen suunnittelun, arkkitehtuurin, viestinn\xc3\xa4n, laskentatoimen, tekniikan ja videonmuokkauksen aloilla, kahden tai useamman n\xc3\xa4yt\xc3\xb6n k\xc3\xa4ytt\xc3\xb6 yhden laitteen kanssa ei ole uusi keksint\xc3\xb6. Vaikka se tarkoitti ennen vanhaan useita grafiikkasovittimia ja erikoisohjelmistoja, insin\xc3\xb6\xc3\xb6reill\xc3\xa4 oli usein kaksi tai useampia n\xc3\xa4ytt\xc3\xb6j\xc3\xa4 tuottavuuden nostoa varten.\n_START_SECTION_\nTietokonepelaamisessa\n_START_PARAGRAPH_\nMy\xc3\xb6s monin\xc3\xa4ytt\xc3\xb6\xc3\xa4 k\xc3\xa4ytt\xc3\xa4v\xc3\xa4 pelaaminen ja simulaatio on yleistym\xc3\xa4ss\xc3\xa4, vaikka laitteisto kalleus voikin olla rajoittava tekij\xc3\xa4.   Monin\xc3\xa4ytt\xc3\xb6jen kasvava k\xc3\xa4ytt\xc3\xa4j\xc3\xa4m\xc3\xa4\xc3\xa4r\xc3\xa4 on johtamassa verkkosivustoihin, jotka mahdollistavat uuden monin\xc3\xa4ytt\xc3\xb6toiminnon k\xc3\xa4yt\xc3\xb6n alkuper\xc3\xa4isen yhden n\xc3\xa4yt\xc3\xb6n toiminnon ohella, jotta k\xc3\xa4ytt\xc3\xb6 olisi sujuvaa ja helppoa.\n_START_SECTION_\nMonin\xc3\xa4ytt\xc3\xb6j\xc3\xa4 tukevat tietokonepelit\n_START_PARAGRAPH_\nDOOMin varhaiset versiot mahdollistivat kolmen n\xc3\xa4yt\xc3\xb6n n\xc3\xa4ytt\xc3\xb6tilan k\xc3\xa4yt\xc3\xb6n k\xc3\xa4ytt\xc3\xa4en kolmea verkostoitunutta laitetta n\xc3\xa4ytt\xc3\xa4m\xc3\xa4\xc3\xa4n vasen, oikea ja keskin\xc3\xa4kym\xc3\xa4. _NEWLINE_Viime aikojen pelit ovat k\xc3\xa4ytt\xc3\xa4neen monin\xc3\xa4ytt\xc3\xb6j\xc3\xa4 mukaansatempaavamman k\xc3\xa4ytt\xc3\xb6liittym\xc3\xa4n n\xc3\xa4ytt\xc3\xa4miseen pelaajalle tai n\xc3\xa4ytt\xc3\xa4\xc3\xa4kseen pelin tietoja. Monet lentosimulaattorit k\xc3\xa4ytt\xc3\xa4v\xc3\xa4t monin\xc3\xa4ytt\xc3\xb6j\xc3\xa4 luomaan keinotekoisen ohjaamon, jossa on todenmukaisempi k\xc3\xa4ytt\xc3\xb6liittym\xc3\xa4.  Sotapelit, kuten Supreme Commander ja World in Conflict, voivat k\xc3\xa4ytt\xc3\xa4\xc3\xa4 lis\xc3\xa4n\xc3\xa4ytt\xc3\xb6j\xc3\xa4 n\xc3\xa4ytt\xc3\xa4m\xc3\xa4\xc3\xa4n suuren mittakaavan karttaa taistelutanteresta. _NEWLINE_Monet vanhat pelit tukevat monin\xc3\xa4ytt\xc3\xb6j\xc3\xa4 laajentamalla ruututilaa tehokkaasti pelin yksitt\xc3\xa4isell\xc3\xa4 n\xc3\xa4yt\xc3\xb6ll\xc3\xa4, mit\xc3\xa4 kutsutaan yliulottumiseksi. Monia pelej\xc3\xa4, jotka eiv\xc3\xa4t tue luontaisesti monin\xc3\xa4ytt\xc3\xb6\xc3\xa4, kuten Guild Wars ja World of Warcraft, voidaan k\xc3\xa4ytt\xc3\xa4\xc3\xa4 monin\xc3\xa4yt\xc3\xb6ll\xc3\xa4 kyseisell\xc3\xa4 tekniikalla tai vaihtoehtoisesti kolmannen osapuolen ohjelmalla. WSGF tarjoaa laajemman luettelon monin\xc3\xa4ytt\xc3\xb6j\xc3\xa4 tukevista peleist\xc3\xa4.\n_START_SECTION_\nRahapelikoneet\n_START_PARAGRAPH_\nKun pelihalliteknologia tuli k\xc3\xa4ytt\xc3\xb6\xc3\xb6n 1990-luvulla, rakennettiin my\xc3\xb6s isompia rahapelikoneita, joihin tuli my\xc3\xb6s isommat n\xc3\xa4yt\xc3\xb6t, kuten kolmesta 28 tuumaisesta ruudusta koostuva monin\xc3\xa4ytt\xc3\xb6, joka tuli Namcon Ridge Raceriin vuonna 1993. Vaikka esimerkiksi kuvaputkilla toteutetut suurten n\xc3\xa4ytt\xc3\xb6jen pelit yleistyiv\xc3\xa4t, my\xc3\xb6s monin\xc3\xa4ytt\xc3\xb6pelej\xc3\xa4 julkaistiin silloin t\xc3\xa4ll\xc3\xb6in, kuten Segan F355 Challenge vuodelta 1999. Siin\xc3\xa4 oli kolme 28 tuuman n\xc3\xa4ytt\xc3\xb6\xc3\xa4 istumaohjaamoa varten. Viimeisin kerta, jolloin monin\xc3\xa4ytt\xc3\xb6j\xc3\xa4 on k\xc3\xa4ytetty pelihalleissa, oli Taiton Dariusburst: Another Chronicle -peli, joka julkaistiin Japanissa joulukuussa 2010 ja maailmanlaajuisesti seuraavana vuonna. Siin\xc3\xa4 k\xc3\xa4ytet\xc3\xa4\xc3\xa4n kahta 32 tuuman nestekiden\xc3\xa4ytt\xc3\xb6\xc3\xa4 ja kulmapeili\xc3\xa4 saumattoman tuulilasivaikutuksen aikaansaamiseksi.\n_START_SECTION_\nMonin\xc3\xa4ytt\xc3\xb6ty\xc3\xb6pisteiden ohjelmien kehitys\n_START_PARAGRAPH_\nTavallinen tietokoneohjelma ei tarvitse erityist\xc3\xa4 monin\xc3\xa4ytt\xc3\xb6tukea, vaikka se k\xc3\xa4ytt\xc3\xa4isi grafiikkakiihdytint\xc3\xa4. Tavallisella sovellustasolla monin\xc3\xa4ytt\xc3\xb6 n\xc3\xa4ytt\xc3\xa4\xc3\xa4 yhdelt\xc3\xa4 suurelta ruudulta, joka ulottuu kaikkien yksitt\xc3\xa4isten n\xc3\xa4ytt\xc3\xb6jen yli. Jotkin erityiset menettelytavat voivat kuitenkin kasvattaa monis\xc3\xa4ikeist\xc3\xa4 suorituskyky\xc3\xa4. _NEWLINE_Nykyp\xc3\xa4iv\xc3\xa4n monin\xc3\xa4yt\xc3\xb6iss\xc3\xa4 jokaisella n\xc3\xa4ytt\xc3\xb6p\xc3\xa4\xc3\xa4tteell\xc3\xa4 on oma piirtopuskuri. Yksi mahdollinen ohjelmointitapa on k\xc3\xa4ytt\xc3\xa4\xc3\xa4 OpenGL:n tai DirectX:n jatkuvaa n\xc3\xa4enn\xc3\xa4iskehyspuskuria, jossa ohjausohjelmisto tai n\xc3\xa4yt\xc3\xb6nohjain ohjaa jokaista yksitt\xc3\xa4ist\xc3\xa4 puskuria. Joissakin n\xc3\xa4yt\xc3\xb6nohjaimissa voidaan k\xc3\xa4ytt\xc3\xa4\xc3\xa4 t\xc3\xa4m\xc3\xa4n\xc2\xa0 aikaansaavaa toimintatilaa, jota kutsutaan vaakasuuntaiseksi ylitt\xc3\xa4miseksi. OpenGL/DirectX-ohjelmoija muuntaa siis tiedot todella suurelle kehyspuskurille kuval\xc3\xa4ht\xc3\xb6\xc3\xa4 varten. K\xc3\xa4yt\xc3\xa4nn\xc3\xb6ss\xc3\xa4 t\xc3\xa4m\xc3\xa4 toimintatila on poistumassa nykyp\xc3\xa4iv\xc3\xa4n n\xc3\xa4yt\xc3\xb6nohjaimista, koska se ei hy\xc3\xb6dynn\xc3\xa4 n\xc3\xa4yt\xc3\xb6nohjaimen yhdensuuntaisuutta kunnolla eik\xc3\xa4 tue kaikkia n\xc3\xa4ytt\xc3\xb6j\xc3\xa4 (niiden on oltava vaakasuuntaisia). Nykyaikaisempi tekniikka k\xc3\xa4ytt\xc3\xa4\xc3\xa4 OpenGL:n wglShareLists-ominaisuutta jakaakseen dataa eri n\xc3\xa4yt\xc3\xb6nohjainten v\xc3\xa4lill\xc3\xa4 ja muuntaa tiedot jokaisen n\xc3\xa4yt\xc3\xb6n kehyspuskurille.\n_START_SECTION_\nAndroidissa\n_START_PARAGRAPH_\nAndroid tukee lis\xc3\xa4n\xc3\xa4ytt\xc3\xb6\xc3\xa4 versiosta 4.2 alkaen, mutta molempien n\xc3\xa4ytt\xc3\xb6jen moniajo vaatii lis\xc3\xa4ohjelman.'